Mõtlen - tehnika oleks nagu korras, aga plahvatust ei tundu olevat. Peaks läbi tegema plahvatusjõu ja max jõu tsüklid, siis oleks iga samm vähemalt viis sentimeetrit pikem ja võimsam. Teravust nagu oleks, aga see ei vii edasi. Vähemalt mitte sel määral nagu võiks. Ei tea kas tema treener ikka sunnib teda korraliku kava põhjal jõuharjutusi tegema või ongi ainult lõigud ja tehnika? Natuke juurde, mõtlen ma, ja eesti tipu  lähedal liikuvast näitsikust võiks saada inimene kes kiirendab hõredavõitu ja uduste piirjoontega reaalsusest minema nagu vajutaks raketil turbonuppu.  Sellised mõtted, otsustasin teiega jagada. Mida see minu kohta näitab - seda ma mõelda ei julge.